Komisijos reglamentas (EB) Nr. 940/2003
2003 m. gegužės 28 d.
dėl paraiškų importo licencijoms ryžiams, kurių kilmės šalis Egiptas, pagal Komisijos reglamente (EB) Nr. 196/97 numatytas tarifines kvotas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 411/2002 [2],
atsižvelgdama į 1996 m. spalio 28 d. Tarybos reglamentą (EB) Nr. 2184/96 dėl ryžių, kurių kilmės šalis yra Egiptas, importo iš Egipto į Bendriją [3],
atsižvelgdama į 1997 m. sausio 31 d. Komisijos reglamentą (EB) Nr. 196/97, nustatantį išsamias Tarybos reglamento (EB) Nr. 2184/96 dėl ryžių, kurių kilmės šalis yra Egiptas, importo iš Egipto į Bendriją taikymo taisykles [4], ypač į jo 4 straipsnio 3 dalies antrąją pastraipą,
kadangi,
(1) Komisijos reglamento (EB) Nr. 196/97 4 straipsnio 3 dalyje numatyta, kad Komisija turi nustatyti vienodą sumą, kuria turi būti sumažinti paraiškose nurodyti kiekiai, jeigu paraiškose dėl importo licencijos viršijami nustatyti kiekiai. Tame straipsnyje taip pat numatyta, kad Komisija valstybėms narėms savo sprendimą turi pranešti per 10 darbo dienų nuo tada, kai buvo pateiktos paraiškos dėl licencijos,
(2) paraiškose dėl importo licencijų ryžiams, klasifikuojamiems KN pozicijoje 1006, pateiktose nuo 2001 m. rugsėjo 1 d. iki 2003 m. gegužės 19 d., yra numatytos 32065 tonos, o didžiausias kiekis - gali būti 32000 tonų ryžių, klasifikuojamų minėtoje pozicijoje.
(3) dėl to paraiškoms dėl importo licencijų, pateiktoms 2003 m. gegužės 19 d. ir kurioms taikomi sumažinti muitai, numatyti Reglamente (EB) Nr. 2184/96, turėtų būti nustatyta vienoda suma, kaip numatyta Reglamento (EB) Nr. 196/97 4 straipsnio 3 dalyje, kuria sumažinami kiekiai.
(4) einamiesiems prekybos metams jau nebeturėtų būti išduodamos importo licencijos, kuriose yra leidžiami sumažinti muitai.
(5) atsižvelgiant į šį tikslą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,
PRIĖMĖ ŠĮ REGLAMENTĄ,
1 straipsnis
Pagal paraiškas dėl importo licencijų ryžiams, klasifikuojamiems KN pozicijoje 1006 ir kuriems taikomi Reglamente (EB) Nr. 2148/96 numatyti sumažinti muitai, pateiktas 2003 m. gegužės 19 d., išduodamos licencijos prašomiems kiekiams, padaugintiems iš sumažinimo procentinio dydžio 24,475.
2 straipsnis
Reglamente (EB) Nr. 2148/96 numatytos importo licencijos pagal paraiškas dėl licencijos ryžiams, klasifikuojamiems KN pozicijoje 1006, nebeišduodamos, jeigu jos buvo pateiktos 2003 m. gegužės 20 d. arba vėliau.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gegužės 28 d.